Ardi Veliu mbledh në Tiranë Drejtorët e Qarqeve, Kryepolici kërkon "llogari" për Qarkoren: Lokalet që frekuentojnë personat me precedent dhe arrestimet
Kryepolici Ardi Veliu ka thirrur prej mëngjesit të sotëm në Drejtorinë e Përgjithshme, drejtuesit e Policisë në Qarqe. Në fokus të takimit është analiza e rezultatetve që aiu iu përcolli vartësve një muaj më parë, përmes një qarkoreje të brendshme.
Kryepolici kërkoi nga shefat e komisariateve por dhe drejtuesit e Policisë një angazhim të shtuar në territoret që mbulojnë me qëllim parandalimin e ngjarjeve kriminale në vend.
– Shefat e komisariateve nuk do largohen nga territori para orës 22:00;
– Të listohen lokalet dhe ambientet që frekuentohen nga elementi kriminal;
– Shërbimet e forcave operacionale të mbajnë në vëzhgim elementin kriminal me prirje në fushën e krimeve ndaj jetës.
Prej paradites së sotme, takimi vijon në Drejtorinë e Përgjithshme të Policisë dhe po analizohen rezultatet që vartësit i kanë dorëzuar Veliut. Kryepolici paralajmëroi se qëndrimi i mëtejshëm në detyrë i secilit drejtues do te varet nga reagimi i strukturave që kanë në varësi përballë veprimtarisë kriminale. Veliu kërkon që të gjitha strukturat të jenë në gatishmëri në terren.
TË NGJASHME
Shpërthen mjeku Kociaj, bën thirrje publike për Ramën "Zgjohuni nga gjumi, hapni COVID 4"
Aktualitet